Document ID: /roh_data/filtered/fineweb-2-filterrobots_roh.jsonl.gz/21036

Didier Burkhalter ha manegià ch'ils giuvenils sajan responsabels per il mund da damaun. El haja confidenza en lur creativitad, energia, intelligenza, il dialog e soluziuns cooperativas.
In parlament da giuventetgna saja in scola pratica en chaussa naziunalitad e part d'ina cultura politica. Tenor Burkhalter enritgeschan ils giuvenils la debatta politica entras surpigliar responsabladad per l'avegnir. Responsabladad saja in element central da la politica, uschia il minister da l'exteriur.
La sessiun dal Parlament europeic da giuvenils a Laax cuzza anc enfin dumengia proxima. A Laax en sa radunads 300 giuvenils da 40 pajais per la 83avla sessiun da giuventetgna.
RR novitads 18:00